પછી આવે બે પ્રેમીઓ જે વાદળોના સહારે ઉડતા હોય અને રોમાન્સ કરતા હોય. જેની સાથે સાથે એ બંનેના ક્લોઝ-અપ અને હાવભાવ એરિનામાં પાછળ રાખેલા ત્રીસ ફૂટ ઊંચા પડદા પર દર્શાવાતા હોય. સાથે સાથે જીવંત ગીત-સંગીત વાગતું હોય. ગાયિકા ગાતા ગાતા એરિનામાં ફરતી જાય અને પ્રેક્ષકોને પ્રેમના નશામાં મદહોશ કરતી જાય. અંગકસરતના વિવિધ પ્રકારના ખેલોની સાથે સાથે હાથમાં રાખેલી ત્રણ ત્રણ લાકડીઓ પર ત્રણ-ત્રણ ગોળ રકાબીઓને ગોળ ગોળ ફેરવતી આઠ-દસ નૃત્યાંગનાઓ એરિનામાં આવીને અંગકસરતની સાથે સુંદર નૃત્ય પણ કરતી જાય. પણ મજાલ છે કે એક પણ રકાબી એની લાકડી પરથી આઘીપાછી થાય ?